
Cyflwyno rhaglen Addysg Gychwynnol Athrawon i CGA ar gyfer monitro

[bookmark: _Toc213423190]Adran 1 – Cefndir statudol a diben monitro

Yn unol â Gorchymyn Cyngor y Gweithlu Addysg (Achredu Hyfforddiant Cychwynnol Athrawon) (Swyddogaethau Ychwanegol) (Cymru) 2017, mae gan CGA gyfrifoldeb statudol i:

· fonitro cydymffurfiaeth cyrsiau neu raglenni astudio Addysg Gychwynnol Athrawon achrededig â’r meini prawf achredu

Diben monitro Cyngor y Gweithlu Addysg (CGA) yw sicrhau bod rhaglenni Addysg Gychwynnol Athrawon (AGA) achrededig yn parhau i gydymffurfio â’r meini prawf achredu trwy gydol y cyfnod achredu.

Dylai partneriaethau nodi bod hyn yn wahanol i’r broses ar gyfer monitro amodau, sy’n digwydd cyn i raglen ddechrau. Caiff penderfyniadau ar amodau eu gwneud trwy’r broses achredu a gweithgarwch dilynol cysylltiedig (cynllunio camau gweithredu a monitro amodau).  

[bookmark: _Toc213423191]Adran 2 – Diben y ddogfen hon

Mae’r ddogfen hon yn amlinellu’r egwyddorion a’r prosesau y bydd CGA yn eu dilyn wrth fonitro cydymffurfiaeth barhaus rhaglen achrededig â’r meini prawf achredu. Mae’n berthnasol i bob rhaglen AGA achrededig yng Nghymru.

Mae’r ddogfen hon yn amlinellu: 
· y gweithdrefnau a’r amserlenni i bartneriaeth gyflwyno rhaglen ar gyfer monitro
· y broses y bydd CGA yn ei dilyn wrth benderfynu a yw rhaglen yn cydymffurfio o hyd a sut/pryd y bydd partneriaethau’n cael gwybod am y penderfyniad

Mae’n berthnasol i bob rhaglen AGA a ddarperir yng Nghymru a rhaid cyflwyno rhaglenni i CGA yn unol â’r amserlen yn adran 5. 

Caiff y ddogfen hon ei defnyddio ar y cyd â:

· ‘Meini Prawf ar gyfer achredu rhaglenni AGA yng Nghymru’ Llywodraeth Cymru. Mae hyn yn cynnwys y safonau ar gyfer statws athro cymwysedig (SAC)
· Rheoliadau Cyngor y Gweithlu Addysg (Achredu Hyfforddiant Cychwynnol Athrawon) 2017

Mae’r dogfennau hyn a gwybodaeth gysylltiedig arall ar gael yma: 
https://www.ewc.wales/site/index.php/cy/achredu/achredu-addysg-gychwynnol-athrawon-aga/cyflwyno-rhaglen 
[bookmark: _Toc213423192]Adran 3 – Y broses fonitro

Mae CGA yn diffinio achredu fel y broses o ganfod derbynioldeb proffesiynol rhaglen AGA sy’n arwain at gymhwyster addysgu yn erbyn y ‘Meini prawf ar gyfer achredu raglenni Addysg Gychwynnol Athrawon (AGA) yng Nghymru’ (‘y Meini Prawf’). 

Bydd achrediad yn cael ei roi i raglenni yn hytrach na phartneriaeth, felly rhaid i achredu, monitro ac ailachredu ddigwydd fesul rhaglen.

Yn ystod y cofnod achredu, bydd rhaglenni hefyd yn destun monitro gan CGA ac arolygu gan Estyn. Mae’r prosesau hyn yn cynnig cyfleoedd i bartneriaethau dynnu sylw at ddatblygiadau a gwelliannau i’w rhaglenni ac i CGA gynnig arweiniad a chyfarwyddyd. 

Tasg y pwyllgor sy’n monitro rhaglen yw penderfynu a yw rhaglen AGA achrededig yn parhau i gydymffurfio â ‘Gweledigaeth ar gyfer AGA’ Llywodraeth Cymru, fel y’i hamlinellir yn adran A y ‘Meini prawf ar gyfer achredu raglenni Addysg Gychwynnol Athrawon (AGA) yng Nghymru’ (‘y Meini Prawf’) ac yn mynd i’r afael â phob mater y cyfeirir ato yn adran B dogfen y Meini Prawf. Trwy wneud hynny, bydd y pwyllgor yn ceisio sicrhau bod unrhyw raglen yn heriol, yn gredadwy ac yn briodol yn broffesiynol. 

Mae gan CGA yr hawl i ailymweld â rhaglen ar unrhyw adeg yn ystod y cyfnod achredu.

Dylai partneriaethau nodi’r nodweddion allweddol canlynol o fonitro, sy’n wahanol i’r achrediad cychwynnol ac ailachrediad: 

· bydd monitro’n cynnwys llenwi ‘Ffurflen newid’ sy’n canolbwyntio ar unrhyw newidiadau a wnaed i’r rhaglen achrededig ers yr achrediad cychwynnol, yn sgil unrhyw newidiadau i’r Meini Prawf ac/neu gynllunio gwelliant y bartneriaeth ei hun
· caiff monitro ei lywio gan fersiwn wreiddiol y rhaglen achrededig a’i ganlyniadau
· caiff monitro ei lywio gan ddeilliannau arolygiadau
· fel arfer, ni fydd monitro’n cynnwys cynllunio gweithredu na monitro amodau; os oes problemau â’r rhaglen o ran ansawdd neu gydymffurfiaeth, yna efallai na fydd statws achrededig yn cael ei sicrhau
· bydd ymweliadau monitro’n cynnwys athrawon dan hyfforddiant sy’n astudio ar y rhaglen

Os bernir nad yw rhaglen yn cydymffurfio, naill ai trwy weithgarwch monitro neu arolygu, bydd yn dod yn rhan o brosesau achos pryder CGA ac/neu weithgarwch dilynol Estyn. Os nad yw’r bartneriaeth honni naill ai (a) yn gwneud cynnydd digonol tuag at gyflawni cydymffurfiaeth, neu (b) yn gallu dangos tystiolaeth o hyn o fewn yr amserlenni sy’n ofynnol ar gyfer yr ymweliad monitro, ni fydd y bartneriaeth yn gallu bodloni’r gofynion ar gyfer achredu sydd wedi’u hamlinellu yn y Meini Prawf, ac felly ni fyddai’n cadw statws achrededig.
Bydd y broses fonitro’n cynnwys nifer o gamau:

3.1 	Bwriad CGA i fonitro

Ar gyfer rhaglenni sydd i’w monitro yn ystod y flwyddyn academaidd nesaf, bydd CGA yn cysylltu â’r partneriaethau cyfatebol yn flynyddol, yn ystod tymor yr haf, i gadarnhau a chytuno ar ddyddiad(au) ymweliad ar gyfer yr asesiad monitro. 

3.2	Cyflwyno dogfennau’r rhaglen

Tua this mis cyn dyddiad(au) yr ymweliad cytûn, bydd CGA yn anfon llythyr hysbysu at y Bartneriaeth, a fydd yn cynnwys:

· dyddiadau’r ymweliad monitro
· manylion am y pwyllgor
· cais am restr ddienw o fyfyrwyr
· y dyddiad y mae angen cyflwyno’r Profformia newid a thystiolaeth ategol i CGA (tuag 8 wythnos cyn yr ymweliad monitro)

3.3 	Ymweliad monitro

Y prif egwyddorion a’r dealltwriaethau y mae’r broses fonitro wedi’i chytuno arnynt rhwng CGA, Llywodraeth Cymru, Estyn a phartneriaethau AGA yw:

· gwella’r system
· bod yn seiliedig ar graffu trylwyr sydd wedi’i seilio ar dystiolaeth
· wedi’i sefydlu trwy ymgynghori a chyd-lunio
· osgoi baich diangen ar bartneriaethau

Os gwneir unrhyw ddiwygiadau i’r meini prawf achredu, ni ddisgwylir i bartneriaethau wneud newidiadau i raglenni i fodloni unrhyw feini prawf newydd a gyflwynir yn ystod y cyfnod achredu, fel arfer. Yn hytrach, eir i’r afael â newidiadau tebyg yn ystod y cam ailachredu neu achredu, fel arfer.  

Caiff rhaglenni eu monitro yn erbyn fersiwn y meini prawf achredu y cafodd y rhaglen ei hachredu yn ei herbyn. 

Bydd y broses fonitro yn canolbwyntio ar weithrediad y rhaglen ers yr achrediad cychwynnol, gan nodi newidiadau i agweddau proffesiynol allweddol ar y rhaglen ac ar ddealltwriaeth a chanfyddiadau’r myfyrwyr a’r staff sy’n gysylltiedig â’i chyflwyno. 

Bydd monitro’n ceisio darganfod sut y cyflwynwyd y rhaglen yn ymarferol ac a yw wedi datblygu o ran ei dyluniad a’i chyflwyno o ran diwygio AGA a’r Meini Prawf. Wrth adolygu rhaglenni, mae CGA wedi ymrwymo i’r egwyddorion cyffredinol canlynol:

· cyd-barch a chydymddiriedaeth yn sail ar gyfer perthynas broffesiynol rhwng CGA a phartneriaethau
· cydweithredu â phartneriaethau yn y broses fonitro, wedi’i llywio gan dystiolaeth, fel modd o sicrhau safonau AGA uchel yng Nghymru
· cydnabod amrywiaeth cyd-destunau darparu’r rhaglenni
· pwysigrwydd y Gymraeg a sicrhau bod y trefniadau monitro yn gweithredu’n ddwyieithog
· cysondeb, tryloywder a thegwch trwy gydol y broses fonitro
· cyfrinachedd yr holl wybodaeth sy’n cael ei darparu i CGA
· cyfathrebu canlyniadau a phenderfyniadau’n glir i’r bartneriaeth a’r cyhoedd yn ehangach

Efallai yr hoffai partneriaethau drafod unrhyw agwedd ar y broses fonitro yn anffurfiol â CGA ar unrhyw adeg. Bydd swyddogion CGA (nad ydynt yn rhan o’r broses benderfynu) yn gallu rhoi cyngor diduedd i bartneriaethau ar y broses fonitro. Mae rhagor o fanylion am y broses i’w gweld yn adran 5.

3.4 	Canlyniadau monitro

Bydd y pwyllgor yn penderfynu, ar sail y tystiolaeth a gasglwyd, p’un a yw rhaglen y bartneriaeth yn parhau i gydymffurfio â’r meini prawf achredu. 

Mae’r canlyniadau posibl ar gyfer rhaglen fel a ganlyn:

· mae’r rhaglen yn parhau i gydymffurfio â’r meini prawf achredu. Efallai y caiff rhagor o argymhellion eu gwneud i gefnogi arfer da.
· mae problemau sylweddol o ran diffyg cydymffurfio â’r meini prawf achredu a chaiff proses achos pryder CGA ei sbarduno (gweler adran 8 am ragor o fanylion).
[bookmark: _Toc213423193]Adran 4 – Bwrdd Achredu AGA CGA (y Bwrdd)

Mae CGA yn dirprwyo cyfrifoldeb am achredu rhaglenni AGA i’w Fwrdd Achredu AGA, sydd â phwerau i benderfynu a ddylai rhaglen gael ei hachredu ai peidio a monitro cydymffurfiaeth â’r Meini Prawf.

Mae’r Bwrdd yn cynnwys Cadeirydd, dau ddirprwy a thua deg aelod ychwanegol. Daw’r aelodau o gefndiroedd amrywiol, gan gynnwys Addysg Gychwynnol Athrawon, Estyn, consortia, awdurdodau lleol, ysgolion ac ymarferwyr sydd wedi’u cofrestru â CGA yn y categori athrawon ysgol, yn ogystal â phobl eraill sydd ag arbenigedd arall sy’n berthnasol ym marn CGA. 

Caiff unrhyw weithgarwch monitro ei ystyried gan is-set o aelodau’r Bwrdd, a elwir yn Bwyllgor Monitro (y ‘Pwyllgor’). Er mwyn sicrhau cysondeb, bydd pob pwyllgor yn cynnwys y Cadeirydd neu un dirprwy bob tro. Y cworwm, yn rheoliadau Llywodraeth Cymru ar gyfer asesu, yw tri aelod, sef maint pwyllgor, fel arfer. 

Mae’n ofynnol i bob aelod ddatgan unrhyw wrthdaro buddiannau cyn monitro rhaglen. Caiff unrhyw wrthdaro sy’n cael ei nodi naill ai gan aelod o’r Bwrdd neu bartneriaeth ei adolygu gan swyddog awdurdodedig CGA, a all ofyn am gyngor cyfreithiol, yn ôl yr angen. Os tybir bod gwrthdaro neu wrthdaro ymddangosiadol, efallai y bydd yn ofynnol i’r aelod dynnu’n ôl o ystyried y rhaglen benodol honno.

Caiff pob cyfarfod ei wasanaethu gan swyddog awdurdodedig CGA a staff ategol, a fydd yn cynnal trosolwg o’r broses fonitro.
[bookmark: _Toc213423194]Adran 5 – Amserlenni sy’n gysylltiedig â’r broses fonitro

Fel arfer, mae monitro’n digwydd yn ystod Blwyddyn 2 y cylch achredu 5 mlynedd. Mae’r tabl isod yn crynhoi’r gweithgarwch monitro a’r amseriadau disgwyliedig:

	Cam gweithredu
	Dyddiad

	CGA a’r Bartneriaeth i gysylltu a chadarnhau’r dyddiadau ar gyfer cyflwyno’r rhaglen i CGA i’w monitro
	Erbyn 31 Awst blwyddyn 1 y cylch achredu


	Bydd y bartneriaeth yn cael llythyr hysbysu swyddogol am yr ymweliad monitro. Bydd y llythyr yn cynnwys, ymhlith pethau eraill:
· manylion am aelodau’r pwyllgor
· cais am restr ddienw o fyfyrwyr
· y dyddiad y mae’n rhaid cyflwyno’r Ffurflen newid a thystiolaeth ategol i CGA
	3 mis cyn yr ymweliad

	Y Bartneriaeth i ddarparu rhestr ddienw o fyfyrwyr i CGA
	1 wythnos ar ôl cael y llythyr hysbysu

	Bydd CGA yn dethol cyfran o garfan y myfyrwyr (rhwng 8-12 o fyfyrwyr) i’w cynnwys yn yr ymweliad monitro

Bydd CGA yn rhoi gwybod i’r Bartneriaeth am y detholiad
	1 wythnos ar ôl cael y rhestr myfyrwyr

	Y Bartneriaeth i gyflwyno’r Ffurflen newid a thystiolaeth ategol i CGA i’w monitro yn erbyn y meini prawf achredu
	8 wythnos cyn yr ymweliad

	CGA i asesu’r rhaglen

	Erbyn 31 Gorffennaf ym mlwyddyn 2 y cylch achredu, fel arfer

	CGA i roi gwybod i’r Bartneriaeth am y penderfyniad
	Erbyn 31 Awst ym mlwyddyn 2 y cylch achredu a chyn pen 15 diwrnod gwaith ar ôl asesu’r rhaglen, fel arfer



[bookmark: _Toc213423195]Adran 6 – Sut i gyflwyno rhaglen ar gyfer monitro

Rhaid i bartneriaethau gyflwyno eu tystiolaeth i CGA yn electronig gan ddefnyddio’r Ffurflen newid, yn unol â’r amserlenni sydd wedi’u hamlinellu yn adran 5. Mae’r ffurflen ar gael yma:
https://www.ewc.wales/site/index.php/cy/achredu/achredu-addysg-gychwynnol-athrawon-aga/cyflwyno-rhaglen 

Rhaid cyflwyno ffurflen ar wahân ar gyfer pob rhaglen y mae’r bartneriaeth yn ceisio ailachrediad ar ei chyfer. Nid oes angen cyflwyno ffurflen ar wahân ar gyfer llwybrau arbenigedd pwnc o fewn pob rhaglen.

Gofynnir i bartneriaethau sicrhau bod cyflwyniadau’n glir, yn gryno ac yn canolbwyntio’n uniongyrchol ar y newidiadau (arfaethedig neu a roddwyd ar waith) a wnaed ers yr achrediad diwethaf. Lle nad oes unrhyw beth wedi newid, mae’n hollol dderbyniol (ac anogir) ysgrifennu “Dim newid”. Ar gyfer pob pennawd, nodwch y newidiadau mewn perthynas â’r canlynol:
(a) y meini prawf achredu a ddiweddarwyd 
(b) cynllunio gwella’r bartneriaeth ei hun
Bydd y pwyllgor yn defnyddio’r Meini Prawf wrth benderfynu p’un a yw rhaglen yn cydymffurfio o hyd ai peidio, a nod y ffurflen yw dangos sut mae’r rhaglen yn parhau i wireddu’r Weledigaeth ar gyfer AGA (Adran A). Dylid dehongli’r Meini Prawf yng ngoleuni’r ‘Weledigaeth ar gyfer AGA yng Nghymru’, fel y nodir yn adran A dogfen y Meini Prawf.
Bydd yn ofynnol i bartneriaethau gyflwyno tystiolaeth ychwanegol ochr yn ochr â’r ffurflen (a restrir yn Atodiad A y ddogfen hon).

Dylai’r bartneriaeth benodi unigolyn sydd ag awdurdod digonol, a fydd yn gweithredu fel y prif gyswllt ar gyfer y cyflwyniad. Dylai’r unigolyn hwn fod â chyfrifoldeb dynodedig am AGA a/neu sicrhau ansawdd. Bydd CGA yn cyfeirio’r holl ohebiaeth drwy’r unigolyn hwn ac efallai y bydd am egluro agweddau penodol ar y cyflwyniad.



6.1 Ffioedd asesiad monitro rhaglenni
Mae pob rhaglen sy’n cael ei chyflwyno i’w hachredu yn ddarostyngedig i ffioedd CGA. Mae monitro’n rhan o’r broses achredu ac felly bydd ffioedd yn cael eu codi. Mae rhestr o’r ffioedd sy’n daladwy gan bartneriaethau sy’n cymryd rhan yn y broses fonitro ar gael ar wefan CGA: www.cga.cymru 

[bookmark: _Toc213423196]Adran 7 – Sut mae CGA yn monitro cydymffurfiaeth rhaglen yn erbyn y Meini Prawf

Bydd yr asesiad monitro’n cynnwys tri cham: 

· adolygiad o gyflwyniad rhaglen a thystiolaeth ategol gan y pwyllgor
· ymweliad â’r bartneriaeth gan y pwyllgor mewn lleoliad y cytunwyd arno ar y cyd, sy’n cynnwys deialog broffesiynol ar wahân i archwilio gwahanol agweddau ar y Meini Prawf, yn gysylltiedig â chyflwyniad y rhaglen. Efallai y bydd angen ymweld â safleoedd ysgolion hefyd a bydd CGA yn rhoi gwybod i’r bartneriaeth os yw hyn yn angenrheidiol, fesul achos
· y penderfyniad a chadarnhad ysgrifenedig

Bydd llythyr yn cael ei anfon at y bartneriaeth o leiaf 3 mis cyn yr ymweliad. Bydd hyn yn cadarnhau cyfansoddiad y pwyllgor ar gyfer yr asesiad. Gofynnir i’r bartneriaeth ymateb yn ysgrifenedig i nodi unrhyw wrthdaro ymddangosiadol o ran aelodau’r pwyllgor. Gofynnir i’r bartneriaeth gadarnhau’r canlynol, hefyd:

· lleoliad yr ymweliad
· lleoliad yr ystafell bwyllgor breifat ar gyfer cyfnod yr ymweliad (dylech gynnwys manylion am luniaeth i’r Pwyllgor)
· enw’r prif gyswllt ar gyfer y Pwyllgor
· a fydd angen cyfieithydd ar y pryd yn ystod yr ymweliad
· manylion am safleoedd bwyd neu a fydd arlwyo’n cael ei ddarparu (os darperir arlwyo, dylech anfon anfoneb at CGA ar gyfer tâl)
7.1	Adolygu’r cyflwyniad

Bydd aelodau’r pwyllgor yn cael copïau o’r Ffurflen Newid a’r dystiolaeth gysylltiedig a byddant yn adolygu’r dogfennau’n unigol ac ar y cyd, cyn yr ymweliad asesu. Bydd yr adolygiad hwn yn cynnwys canlyniadau achredu blaenorol, yn ogystal â data recriwtio gan CGA.


7.2	Cyfarfod(ydd) monitro’r rhaglen

Caiff cyfarfodydd eu cynnal mewn lleoliad y cytunir arno ar y cyd. Bydd y pwyllgor yn codi cwestiynau â thîm y bartneriaeth am eu rhaglen a bydd cyfle i drafod. Ceir rhagor o fanylion am yr ymweliad asesu yn Atodiad B.

Lle bynnag y bo modd, caiff cyfarfodydd eu trefnu i archwilio themâu sy’n croesi’r rhaglenni, gan gynnwys (er enghraifft) arweinyddiaeth a rheolaeth. Gellir trefnu rhai cyfarfodydd i ymdrin yn benodol ag agweddau ar bob rhaglen sy’n cael ei monitro.
7.3	Y penderfyniad a’r hysbysiad ysgrifenedig

Bydd y bartneriaeth yn cael gwybod am y penderfyniad yn ysgrifenedig, i’r unigolyn dynodedig a nodwyd ar ffurflen gyflwyno’r rhaglen, cyn pen 15 diwrnod gwaith ar ôl i’r pwyllgor wneud ei benderfyniad. Bydd y penderfyniad hefyd yn cael ei rannu â Llywodraeth Cymru, Estyn, Medr a Bwrdd Achredu AGA CGA. Caiff y rhesymau llawn dros benderfyniad y pwyllgor eu nodi yn y llythyr.

Mae’r canlyniadau posibl sy’n gysylltiedig â monitro wedi’u rhestru yn adran 3. 

Bydd hawl partneriaethau i apelio wedi’i nodi yn y llythyr.
[bookmark: _Hlk193870796][bookmark: _Toc213423197]Adran 8 – Y broses achos pryder 

Os bernir nad yw rhaglen yn cydymffurfio, caiff y broses achos pryder ei rhoi ar waith. Os felly, bydd CGA yn cynghori ynghylch a ganiateir i’r bartneriaeth barhau i gynnig lleoedd i fyfyrwyr a pharhau i ddarparu’r rhaglen ai peidio. 

Lle gall y bartneriaeth fodloni CGA y gall fynd i’r afael â’r agwedd ar ddiffyg cydymffurfio yn llwyddiannus, gellir cynnig y rhaglen hyd at ddiwedd y cyfnod achredu. Fodd bynnag, os na fydd partneriaeth yn adfer cydymffurfiaeth, yna eir i’r afael â’r mater hwn fel rhan o’r broses tynnu’n ôl.

Os bydd y diffyg cydymffurfio hwn yn cyd-fynd â’r dyddiadau cau ar gyfer cyflwyno ailachrediad, dylai’r bartneriaeth gyfeirio at ‘Cyflwyno rhaglen AGA i CGA ar gyfer ailachredu’ sydd ar gael yma: https://www.ewc.wales/site/index.php/cy/achredu/achredu-addysg-gychwynnol-athrawon-aga/cyflwyno-rhaglen

[bookmark: _Toc213423198]8.1	Sbardunau ar gyfer monitro cynnar neu ychwanegol

Os bydd CGA yn cael gwybod am ddiffyg cydymffurfio posibl â’r meini prawf achredu, gellir trefnu ymweliad monitro cynnar neu ychwanegol er mwyn ymateb i’r meysydd hynny o ddiffyg cydymffurfio. Mae sbardunau posibl ar gyfer monitro cynnar neu ychwanegol yn cynnwys, ond nid ydynt wedi’u cyfyngu i:
· newidiadau mawr i raglen AGA
· achos pryder yn cael ei nodi yn ystod proses fonitro drefnedig CGA
· materion o ddiffyg cydymffurfio a nodir yng nghanol cyfnod arolygu
· adroddiadau Estyn
· atgyfeiriadau ffurfiol ysgrifenedig gan randdeiliaid eraill fel awdurdodau lleol, staff y bartneriaeth, myfyrwyr a Medr
[bookmark: _Toc213423199]8.2	Apeliadau

Bydd gan unrhyw bartneriaeth sy’n anfodlon â phenderfyniad y pwyllgor hawl i apelio cyn pen 15 diwrnod gwaith o gael hysbysiad ysgrifenedig o benderfyniad y pwyllgor. Bydd angen gwneud apeliadau’n ysgrifenedig, gan nodi’r rhesymau dros apelio ac unrhyw dystiolaeth ddogfennol angenrheidiol.

Bydd pwyllgor ag aelodau newydd (nad yw’n cynnwys unrhyw aelod a fu’n rhan o’r penderfyniad gwreiddiol) yn ystyried yr apêl. Bydd y pwyllgor apêl yn cyfarfod i ystyried unrhyw apêl a chaiff y bartneriaeth wybod am ganlyniad yr apêl yn ysgrifenedig cyn pen 3 mis o dderbyn yr apêl.

[bookmark: _Toc213423200]Adran 9 – Y Gymraeg 

Gall partneriaethau wneud cais i’r asesiad monitro gael ei gynnal yn rhannol yn y Gymraeg. Bydd CGA yn gofyn am y wybodaeth hon pan fydd yn rhoi gwybod i’r bartneriaeth am ddyddiadau’r ymweliad asesu. Ar ôl cadarnhau hynny, bydd CGA yn gwneud y trefniadau angenrheidiol.

Ar ben hynny, gall unrhyw un sy’n gysylltiedig â’r asesiad monitro gymryd rhan yn Gymraeg. Os bydd unrhyw un yn dymuno cymryd rhan yn yr asesiad yn Gymraeg, rhowch wybod i CGA, a fydd yn rhoi gwybod i’r pwyllgor a’r cyfieithydd, yn unol â hynny. 

[bookmark: _Toc213423201]Adran 10 – Gwybodaeth bellach

Cyswllt:	Achredu AGA, CGA
Cyfeiriad:	9fed Llawr, Tŷ Eastgate, 35-43 Heol Casnewydd, Caerdydd, CF24 0AB
Ffôn:		029 2046 0099
E-bost:		achreduaga@cga.cymru
Gwefan:	https://www.ewc.wales/site/index.php/cy/achredu


Mae’r ddogfen hon hefyd ar gael yn Saesneg.
This document is also available in English.

Monitro CGA  
Rhestr Wirio Tystiolaeth



Tystiolaeth i’w darparu gan y bartneriaeth, fesul rhaglen:
	Ffurflen newid


	Llawlyfr(au) cyfredol y rhaglen neu ddogfen gyfwerth


	Dogfen hunanwerthuso gyfredol y bartneriaeth, ynghyd â setiau data a gwybodaeth ategol


	Sampl o adborth ysgrifenedig gan fyfyrwyr ac ysgolion, gan gynnwys dadansoddiad o ddata crai
 

	Copi o Gytundeb y Bartneriaeth neu’r Memorandwm Cyd-ddealltwriaeth rhwng y brifysgol ac ysgolion


	Adroddiadau diweddaraf arholwyr allanol fesul rhaglen


	Rhestr o ddata’r bartneriaeth, er enghraifft:
· rhestr gyfredol o ysgolion; newidiadau o ran dewis/dad-ddewis y bartneriaeth
· data staffio cyfredol y bartneriaeth (gyda CVau cryno ar gyfer unrhyw staff newydd)


	Enghreifftiau o gofnodion, papurau ac agendâu sy’n adlewyrchu arweinyddiaeth a rheolaeth y bartneriaeth (darparwch enghraifft o bob math o gyfarfod)


	Data dienw myfyrwyr, fesul rhaglen:
· recriwtio myfyrwyr fesul rhaglen, y Gymraeg a nodweddion gwarchodedig
· data deilliannau myfyrwyr yn ôl cyfraddau cwblhau, gradd, cyrchfan/cyflogaeth
· rhestr o fyfyrwyr sydd ym mlwyddyn olaf y rhaglen (ar gyfer rhaglenni israddedig, y Cynllun Hyfforddi Athrawon sy’n Seiliedig ar Gyflogaeth neu ran-amser, a fesul pwnc), gyda manylion am eu lleoliadau ysgol a’r dyfarniadau diweddaraf a wnaed ynghylch cynnydd myfyrwyr


	Tystiolaeth myfyrwyr – mynediad at y dogfennau canlynol sy’n gysylltiedig â sampl o 8 o fyfyrwyr, o leiaf*:
· Prawf o dystysgrifau DBS
· Memorandwm Cyd-ddealltwriaeth a lofnodwyd ac y cytunwyd arno gan eu lleoliadau ysgol
· Enghreifftiau o aseiniadau ysgrifenedig
· Enw llawn, dyddiad geni ac enw defnyddiwr CGA y myfyriwr (er mwyn gallu mynd at y PDP)

* Bydd swyddogion CGA yn penderfynu ar y sampl trwy ddewis o’r rhestr ddienw o fyfyrwyr y bydd y bartneriaeth yn ei chyflwyno.




I’w darparu i’r pwyllgor gan swyddogion CGA, fesul rhaglen:
	Yr adroddiad achredu neu ailachredu diweddaraf


	Llythyr canlyniad monitro amodau (os yw’n berthnasol)


	Cynllun gweithredu i fynd i’r afael ag amodau (os yw’n berthnasol)


	Cynllun gweithredu i fynd i’r afael ag argymhellion pellach (os yw’n berthnasol)


	Dogfen – amodau / themâu cyffredin a nodwyd ar draws pob partneriaeth AGA


	Adroddiad Estyn diweddaraf y bartneriaeth


	Tystiolaeth myfyrwyr – Mynediad at PDP myfyrwyr (tîm PDF i ddarparu mynediad dros dros at basportau dysgu blaenorol myfyrwyr dethol)


	Unrhyw gyflwyniadau am newidiadau mawr / mân newidiadau a gafwyd ers y cyfarfod monitro diwethaf (os yw’n berthnasol)

Monitro CGA
Ymweliad Asesu

[bookmark: _Hlk208475938]Diben

Diben yr ymweliad monitro yw i’r pwyllgor nodi tystiolaeth ychwanegol sy’n ategu’r honiadau a wnaed yng nghyflwyniad rhaglen y Bartneriaeth. Bydd y pwyllgor wedi darllen y cyflwyniad achredu a’r Ffurflen newid yn drylwyr cyn yr asesiad, ond gall ofyn rhagor o gwestiynau (yn ystod y ddeialog broffesiynol) i gasglu gwybodaeth ychwanegol am y rhaglen.

Bydd unrhyw wybodaeth bellach sy’n cael ei chasglu yn ystod yr ymweliad yn cael ei hystyried yn rhan o asesiad y pwyllgor o gydymffurfiaeth y rhaglen â’r meini prawf. 

Pwy o’r bartneriaeth ddylai fod yn bresennol?

Y bartneriaeth a’r pwyllgor ddylai penderfynu pwy fydd yn bresennol yng nghyfarfodydd monitro’r rhaglen. Mae’n bwysig bod y pwyllgor yn gallu siarad â chynrychiolwyr o bob rhan o’r bartneriaeth, gan gynnwys SAUau ac ysgolion partner, er mwyn sicrhau deialog broffesiynol ystyrlon (uchafswm o 10 o gynrychiolwyr y bartneriaeth fesul cyfarfod).

Gwnewch yn siŵr eich bod yn rhoi gwybod i CGA pwy fydd yn bresennol o’r bartneriaeth o leiaf 10 diwrnod gwaith cyn yr asesiad.
[bookmark: _Toc208475535]
Amserlen ymweliad monitro

Sylwer: Bydd nifer y dyddiau sydd eu hangen yn dibynnu ar nifer y rhaglenni a gyflwynwyd i’w monitro. 
Mae amserlen enghreifftiol ar gyfer ymweliad monitro i’w gweld isod; fodd bynnag, caiff amserlenni eu teilwra i bob partneriaeth a’u trafod rhwng y pwyllgor a’r bartneriaeth cyn yr ymweliad asesu. 

Nid yw monitro’n cynnwys arsylwi addysgu a dysgu yn y brifysgol nac mewn ysgolion. Bydd nifer y dyddiau sydd eu hangen yn dibynnu ar nifer y rhaglenni sydd i’w monitro.





	DIWRNOD 1 – Bore
Cyfarfod pwyllgor preifat
Cyfarfod pwyllgor â chynrychiolaeth o’r Bartneriaeth
Croeso a chyflwyniadau
Deialog broffesiynol 1 ag uwch staff y bartneriaeth o SAU ac ysgolion partner arweiniol
Egwyl
Deialog broffesiynol 2 â phenaethiaid, prif fentoriaid, mentoriaid a staff addysgu SAU


	Cinio

	DIWRNOD 1 – Prynhawn
Deialog broffesiynol 3 â myfyrwyr o bob rhaglen
Cyfarfod pwyllgor â chynrychiolydd o’r Bartneriaeth
Cyfarfod pwyllgor preifat




	DIWRNOD 2 – Bore
Ymweliadau safle (yn ôl yr angen)


	Cinio

	DIWRNOD 2 – Prynhawn
Cyfarfod pwyllgor preifat 
Cyfarfod rhannu adborth â chynrychiolydd o’r Bartneriaeth




Cyfarfodydd pwyllgor â chynrychiolydd o’r bartneriaeth

Caiff cynrychiolydd o’r bartneriaeth ei wahodd i gymryd rhan mewn cyfarfodydd pwrpasol sy’n cael eu trefnu’n rhan o’r ymweliad monitro. Yn ystod y cyfarfodydd rhannu adborth a chanlyniadau, er y cânt eu gwahodd i fod yn bresennol, ni fydd cynrychiolwyr y bartneriaeth yn dylanwadu ar unrhyw benderfyniad. Ni fydd y cynrychiolydd yn rhan o unrhyw gyfarfodydd preifat â’r pwyllgor.

Bydd cyfranogiad cynrychiolydd a enwir o’r bartneriaeth mewn cyfarfodydd â’r pwyllgor yn caniatáu i’r unigolyn gymryd rhan yn nhrafodaeth werthusol y pwyllgor, sy’n seiliedig ar dystiolaeth, a chael eu hysbysu ganddi. Bydd hyn yn gwella tryloywder y broses ac yn rhoi cipolwg i’r bartneriaeth ar farnau proffesiynol y pwyllgor, ac mae’n gyson â nodau datblygiadol y broses fonitro.

Yn ystod yr ymweliad, bydd y cynrychiolydd a enwir: 

•	yn cael cyfle i ofyn cwestiynau dilynol mewn cyfarfodydd pwrpasol â’r pwyllgor
•	yn gallu darparu eglurhad neu dystiolaeth bellach i’r pwyllgor, yn ôl y gofyn
[bookmark: _Toc208475537]•	yn sicrhau bod trefniadau’r bartneriaeth ar gyfer yr ymweliad yn galluogi proses effeithiol a chadarn

Deialog broffesiynol

Mae cyfle am ddeialog broffesiynol rhwng y pwyllgor a thîm y bartneriaeth trwy gydol yr ymweliad.

Y bwriad yw cael trafodaethau colegol, gan geisio sicrwydd ynghylch y meini prawf y mae angen i’r pwyllgor fod yn sicr ohonynt er mwyn sicrhau cydymffurfiaeth â statws achredu. Mae hefyd yn cynnig cyfle i’r pwyllgor a thîm y bartneriaeth egluro a/neu drafod meysydd y rhaglen. 

Ymweliadau â safleoedd ysgol

Y pwyllgor fydd yn penderfynu a yw am ymweld ag ysgol bartner/ysgolion partner ac, os felly, pa un/rai. Os bernir bod ymweliad ag ysgol yn briodol, bydd CGA yn rhoi gwybod i’r bartneriaeth am yr amserlen arfaethedig ar gyfer yr ymweliad o leiaf 10 diwrnod gwaith cyn dyddiadau’r asesiad monitro.

Byddai ymweliad â safle ysgol yn galluogi aelodau’r pwyllgor i ategu a gwirio’r wybodaeth a ddarparwyd gan y bartneriaeth, er enghraifft drwy: 

· siarad â’r staff sy’n gysylltiedig â’r rhaglen. Gallai hyn gynnwys, ond nid yw wedi’i gyfyngu i:
· staff y rhaglen
· staff addysgu o ysgolion partner, gan gynnwys tiwtoriaid lleoliadau ysgol
· athrawon cysylltiol
· mentoriaid
· uwch arweinwyr

· mynd ar daith o gwmpas cyfleusterau’r ysgolion partner

Nid yw ymweliad ag ysgol yn orfodol a bydd yn dibynnu ar y rhaglen sy’n cael ei hadolygu. 

Gofynion y pwyllgor

Gofynnir i bartneriaethau sicrhau bod y cyfleusterau canlynol ar gael yn ystod cyfnod yr asesiad:

· ystafell gyfarfod breifat i’w defnyddio gan y pwyllgor a swyddogion CGA, gyda chyfleusterau’r rhyngrwyd
· lluniaeth ar gyfer aelodau’r pwyllgor a staff cymorth yn yr ystafell gyfarfod
· aelod staff* o’r bartneriaeth i’w henwebu fel hwylusydd/tywysydd i’r pwyllgor.

*Nid yw’n ofynnol i’r unigolyn hwn aros gyda’r pwyllgor trwy gydol yr asesiad. Bydd aelodau’r pwyllgor am siarad ag aelodau’r bartneriaeth yn annibynnol. 

[bookmark: cysill]Nid yw’n ofynnol i bartneriaethau ddarparu cinio ar gyfer y pwyllgor. Mae CGA yn gofyn, os darperir arlwyo, bod anfoneb am y gost yn cael ei hanfon at CGA yn unol â hynny. Fel arall, gall y bartneriaeth gyfeirio’r pwyllgor at gyfleusterau lleol. 

